b'\n_START_ARTICLE_\nKromoterapija\n_START_SECTION_\nZgodovina\n_START_PARAGRAPH_\nAvicenna (980-1037), je trdil, da imajo barve bistveno vlogo v postavljanju diagnoze in zdravljenju. Kromoterapio omenja v svojem delu\xc2\xa0\xc2\xbbThe Canon of Medicine\xc2\xab\xc2\xa0\xe2\x80\x93 medicinski kanon. Napisal je\xc2\xa0\xc2\xbbBarva je viden simptom neke bolezni\xc2\xab, hkrati je razvil tabelo, ki je povezovala barve s temperaturo in fizi\xc4\x8dim stanjem telesa. Trdil je, da rde\xc4\x8da premika kri, modra ali bela jo hladita, rumena zmanj\xc5\xa1uje bole\xc4\x8dino v mi\xc5\xa1icah in vnetje. Nadalje je pisal o lastnostih barv za zdravljenje in je bil\xc2\xa0\xc2\xbbprvi, ki je dejal, da napa\xc4\x8dno izbrana barva za terapijo specifi\xc4\x8dne bolezni ne bo spro\xc5\xbeila nikakr\xc5\xa1nega odziva\xc2\xab. Kot primer je\xc2\xa0\xc2\xbbopazoval, da \xc4\x8dlovek, ki krvavi iz nosu naj ne bi gledal na stvari intenzivno rde\xc4\x8de barve in naj ne bi bil izpostavljen rde\xc4\x8di lu\xc4\x8di, saj bi to stimuliralo krvni obtok, nasprotni u\xc4\x8dinek bi naj imela modra barva, ki bi krvni pretok zmanj\xc5\xa1ala in umirila\xc2\xab. V 19. stoletju so zdravilci trdili, da bi lahko z barvnimi steklenimi filtri zdravili \xc5\xa1tevilne bolezni, vklju\xc4\x8dno s konstipacijo in meningitisom. Fotobiologija, izraz za sodobno znanstveno raziskavo vpliva svetlobe na ljudi, je nadomestila izraz kromoterapija z razlogom, da se jasno lo\xc4\x8di od njenih korenin v Viktorijanskem misticizmu in da se obrani asociacij na simbolizem in magijo. Terapija s svetlobo je specifi\xc4\x8dni na\xc4\x8din zdravljenja, ki z uporabo visoko intenzivne svetlobe zdravi specifi\xc4\x8dne motnje spanja, ko\xc5\xbee ter razpolo\xc5\xbeenja.\n_START_SECTION_\nKritika\n_START_PARAGRAPH_\nKromoterapijo so kritiki ozna\xc4\x8dili za psevdoznanost, trdijo da pogoja ovrgljivosti in preverljivosti, ki sta potrebna da smatramo poskus za veljaven, nista izpolnjena. Posledi\xc4\x8dno torej ni dokazano, da je vklju\xc4\x8devanje barv klju\xc4\x8dni element v procesu zdravljenja, ki zdravi pacienta. Kromoterapijo kritizirajo zaradi pristranske statistike uspeha pri zdravljenju. Omenili so, da je placebo u\xc4\x8dinek mo\xc5\xbeen faktor uspeha v zdravljenju nekaterih pacientov. Tega lahko testirajo s kontrolno skupino pri kromoterapiji.\n_START_SECTION_\nKako barve vplivajo na razpolo\xc5\xbeenje, \xc4\x8dustva in vedenje\n_START_PARAGRAPH_\nBarve, kot poteze, sledijo spremembam \xc4\x8dustev. Pablo Picasso_NEWLINE_Dojemanje barv je subjektivno do\xc5\xbeivetje, obstajajo pa dolo\xc4\x8deni u\xc4\x8dinki barv, ki imajo univerzalen pomen. Barve v rde\xc4\x8dem delu barvnega spektra opredeljujemo kot tople barve, vklju\xc4\x8dujejo rde\xc4\x8do, oran\xc5\xbeno in rumeno. Tople barve prebudijo razli\xc4\x8dna \xc4\x8dustva, od toplote in udobja do ob\xc4\x8dutkov jeze in sovra\xc5\xbenosti. Barve iz modrega dela spektra so znane kot mrzle barve in zajemajo modro, vijoli\xc4\x8dno in zeleno. Te barve so pogosto opisane kot pomirjujo\xc4\x8de, vendar lahko prav tako prebudijo \xc4\x8dustva kot sta \xc5\xbealost ali brezbri\xc5\xbenost._NEWLINE_Barve imajo pri razli\xc4\x8dnih kulturah razli\xc4\x8den pomen. Nekatere starodavne kulture, vklju\xc4\x8dno z Egip\xc4\x8dani in Kitajci, so izvajale kromoterapijo ali uporabo barv za zdravljenje. Danes pri\xc5\xa1tevamo kromoterapijo k holisti\xc4\x8dni oziroma alternativni medicini._NEWLINE_Ve\xc4\x8dina psihologov je skepti\xc4\x8dnih glede terapije z barvami pri \xc4\x8demer izpostavljajo, da so domnevni u\xc4\x8dinki barv pretirani. Raziskave so pokazale, da so spremembe razpolo\xc5\xbeenja zaradi barv v mnogih primerih le za\xc4\x8dasne. Modra barva sobe lahko na za\xc4\x8detku povzro\xc4\x8di ob\xc4\x8dutek miru, toda u\xc4\x8dinek bo izginil, ko bomo v sobi dalj \xc4\x8dasa.\n_START_SECTION_\nVloga barv v kromoterapiji\n_START_PARAGRAPH_\nRde\xc4\x8do so uporabljali za stimulacijo telesa in misli ter za izbolj\xc5\xa1anje cirkulacije. Rumena bi naj stimulirala \xc5\xbeivce in o\xc4\x8di\xc5\xa1\xc4\x8devala telo. Oran\xc5\xbena se je uporabljala za zdravljenje plju\xc4\x8d in za dvig energijskih stopenj. Modra bi naj bla\xc5\xbeila bolezni in odpravljala bole\xc4\x8dino. Indigo bi naj pomagala pri te\xc5\xbeavah s ko\xc5\xbeo.\n_START_SECTION_\nTerapija z barvami v zdravilstvu\n_START_PARAGRAPH_\nRde\xc4\x8da - Je barva \xc5\xbeivljenj in ognja. Naj bi ve\xc4\x8dala sr\xc4\x8dno frekvenco, vi\xc5\xa1ala srednji arterijski tlak in hitrost dihanja. Je tudi barva strasti in po\xc5\xbeelenja. Aplicira se v primeru astme, anemije, okvar cirkulacije, bolezni grla in kroni\xc4\x8dnega ka\xc5\xa1lja, nikoli pa z rde\xc4\x8do ne zdravimo raka, ker stimulira rast celic. Pretirana izpostavitev privede do jeze, agresije, vulgarnosti in poveljevanja._NEWLINE_Oran\xc5\xbena - Gre za kombinacijo rde\xc4\x8de in rumene barve, ker predstavlja vzhajajo\xc4\x8de sonce, naj bi izbolj\xc5\xa1ala razpolo\xc5\xbeenje in premagala zaspanost. Zato se uporablja pri zdravljenju depresije in pesimizma. Uporablja se tudi za motnje prebave in za spodbujanje teka (anoreksija). Ima pa tudi podobne u\xc4\x8dinke kot rde\xc4\x8da- za zdravljenje anemije in ateroskleroze._NEWLINE_Rumena - Ponazarja sonce, obzorje in vitalnost. Rumena odbija svetlobo v vseh smereh, zato lahko ustvari vtis odmaknjenosti in osvobojenosti. Naj bi krepila \xc5\xbeiv\xc4\x8devje in mo\xc5\xbegane, spodbujala metabolizem (jetra), zdravila bolezni \xc5\xbelez in bolj\xc5\xa1ala koncentracijo. Ugodno naj bi vplivala tudi na ko\xc5\xbeo, preko odpiranja por in regeneracije._NEWLINE_Zelena - Na sredini barvnega spektra le\xc5\xbei zelena in naj bi bila zato barva harmonije. Nekateri ji zato pripisujejo univerzalne zdravilne u\xc4\x8dinke. Naj bi bila barva koncentracije in pomiritve. Uporablja se za zdravljenje oslovskega ka\xc5\xa1lja, vnetji,infekcij,oteklin in za razstrupljanje organizma ter pri hormonskih neravnovesjih. Pomanjkanje zelene naj bi vodilo v zavist in ob\xc4\x8dutek ranljivosti. Roza naj bi dopolnjevala u\xc4\x8dinke zelene._NEWLINE_Modra - Gre za barvo miru, ki pomirja. Na\xc5\xa1e telo prestavi v stanje mehkobe, oddiha in miru. Povezujejo jo tudi z govorom, sposobnostjo izra\xc5\xbeanja. Uporablja se za zdravljenje migrene in glavobolov, stresa, kr\xc4\x8dev in jetrnih bolezni. Naj bi bla\xc5\xbeila vse vrste bole\xc4\x8din. Pomanjkanje modre vodi v dvom, nezaupanje in melanholijo._NEWLINE_Indigo - barva intuicije in dojemanja. Uporablja se za zdravljenje bolezni nosu, u\xc5\xa1es in o\xc4\x8di. Pomaga tudi pri odvajanju od razli\xc4\x8dnih odvisnosti. Tako kot modra, pomirja. Nekateri kromoterapevti govorijo o vijoli\xc4\x8dni namesto indigo barvi._NEWLINE_Vijoli\xc4\x8dna - barva \xc4\x8dustev, ki pomirja \xc5\xbeiv\xc4\x8dni sistem in relaksira mi\xc5\xa1ice. Mo\xc4\x8dno je povezana z meditacijo. Uporabla se pri boleznih limfnega sistema in vranice ter urinarnega sistema. Prevelika koli\xc4\x8dina vijoli\xc4\x8dne vodi v prevlado in fanatizem. Bela ali magenta sta povezani z vijoli\xc4\x8dno in ju kromoterapevti menjajo z vijoli\xc4\x8dno.\n_START_SECTION_\nTerapija z barvami v garderobi\n_START_PARAGRAPH_\nZelena \xe2\x80\x93 spodbudna in zemeljska_NEWLINE__NEWLINE_Velja za eno izmed najbolj zdravilnih barv._NEWLINE_Modra \xe2\x80\x93 vedrost in umirjenost_NEWLINE__NEWLINE_Modra deluje pomirjajo\xc4\x8de in vedro._NEWLINE_Siva ali \xc4\x8drna \xe2\x80\x93 nevidnost in neopaznost_NEWLINE__NEWLINE_Sivine in \xc4\x8drna barva lahko delujeta depresivno. Ali pa elegantno._NEWLINE_Oran\xc5\xbena \xe2\x80\x93 energi\xc4\x8dna in kreativna_NEWLINE__NEWLINE_Oran\xc5\xbena barva spodbudi \xc4\x8dloveka k ustvarjalnosti._NEWLINE_Roza \xe2\x80\x93 odprto srce_NEWLINE__NEWLINE_Roza barva izra\xc5\xbea so\xc4\x8dutje in odprto srce._NEWLINE_Vijoli\xc4\x8dna \xe2\x80\x93 enkratna in posebna_NEWLINE__NEWLINE_Z vijoli\xc4\x8dno poka\xc5\xbeemo drugim ljudem, da \xc5\xbeelimo biti opa\xc5\xbeeni._NEWLINE_Rde\xc4\x8da \xe2\x80\x93 mo\xc4\x8dna in prepri\xc4\x8dljiva_NEWLINE__NEWLINE_Kadar \xc5\xbeelimo dose\xc4\x8di mo\xc4\x8dan vpliv nosimo rde\xc4\x8do._NEWLINE_Bela \xe2\x80\x93 sve\xc5\xbe videz \xe2\x80\x93 novi za\xc4\x8detki_NEWLINE__NEWLINE_Bela bo zmanj\xc5\xa1ala neprijetne ob\xc4\x8dutke ali razo\xc4\x8daranja._NEWLINE_Rumena \xe2\x80\x93 vesela in sre\xc4\x8dna_NEWLINE__NEWLINE_Rumena je prava barva kadarkoli se \xc5\xbeelite po\xc4\x8dutiti bolje.\n_START_SECTION_\nAromaterapija in terapija z barvami\n_START_PARAGRAPH_\nBarva ro\xc5\xbe se odra\xc5\xbea v barvi di\xc5\xa1e\xc4\x8dih olj. Med rastjo sprejmejo rastline energijo son\xc4\x8dnih \xc5\xbearkov, ki vsebujejo barve mavrice in nam zato omogo\xc4\x8dajo, da na poseben na\xc4\x8din absorbiramo barvne vibracije v na\xc5\xa1 organizem. V nasprotju s sinteznimi substancami, ki nimajo \xc5\xbeivljenjske energije v sebi, so di\xc5\xa1e\xc4\x8da olja napolnjena z \xc5\xbeivljenjskimi pulzirajo\xc4\x8dimi vibracijami. Tako barvna kot aroma terapija sta del vibracijske medicine, ki uporablja mo\xc4\x8dne vibracije elektromagnetnega spektra. Za perfektno kombinacijo aromaterapije z barvnimi vibracijami je potrebna kombinacija komplementarnih parov barv, kot sta rumena in vijoli\xc4\x8dna ali roza in zelena. Obe terapiji delujeta harmoni\xc4\x8dno in njuna kombinacija ustvari ve\xc4\x8dji u\xc4\x8dinek.\n_START_SECTION_\nTerapija z barvno svetlobo\n_START_PARAGRAPH_\nUporablja se za otroke, ki se te\xc5\xbeko u\xc4\x8dijo. Glede na individualnost otroka se izbere barva, ki se jo polo\xc5\xbei pred otrokov u\xc4\x8dni material in to pomaga, da si otrok ve\xc4\x8d zapomni. Najve\xc4\x8dkrat uporabijo rumeno barvo. Uporaba modre lu\xc4\x8dke v \xc4\x8dasu spanja otroka pomaga, da se otrok pomiri, la\xc5\xbeje zaspi in sprosti.\n_START_SECTION_\nTerapija z barvami in avra\n_START_PARAGRAPH_\nAvra je energijsko polje, ki nas obdaja. V njej so razli\xc4\x8dne plasti, ki imajo vsaka svojo barvo. Ta pomaga pri \xc4\x8di\xc5\xa1\xc4\x8denju in obnavljanju energijskega polja. \xc4\x8ce poznamo te barve, nas na\xc5\xa1a avra pripelje bli\xc5\xbeje na\xc5\xa1emu duhu in \xc4\x8de znamo to izkoristiti, imamo ve\xc4\x8d mo\xc5\xbenosti, da si o\xc4\x8distimo in ozdravimo \xc5\xbeivljenje. To je samo dodatna plast na\xc5\xa1ega zavedanja.\n_START_SECTION_\nTerapija z umetnostjo\n_START_PARAGRAPH_\nTerapija z umetnostjo je oblika ekspresivne terapije pri kateri se slika, fotografira, oblikuje ipd. Kombinira tradicionalne psihoterapevtske metode z razumevanjem psiholo\xc5\xa1kega vidika kreativnega procesa.\n_START_SECTION_\nGlasbena terapija\n_START_PARAGRAPH_\nGlasbena terapija je medosebni proces pri katerem terapevt uporabi glasbo in njene ostale vidike \xe2\x80\x93 psihi\xc4\x8dne, \xc4\x8dustvene, umske, socialne, estetske in duhovne \xe2\x80\x93 da pomaga pacientu izpopolniti ali ohraniti njegovo zdravje. Uporablja se tudi za izbolj\xc5\xa1anje u\xc4\x8denja, dvigovanje samopodobe, zmanj\xc5\xa1anje stresa, podpiranje psihi\xc4\x8dnih vaj itd.'